POZIV ZA MEDIJE

Poštovane, poštovani,

**HRVATSKA AKADEMIJA ZNANOSTI I UMJETNOSTI**

**RAZRED ZA MEDICINSKE ZNANOSTI**

Odbor za genomiku i proteomiku u onkologiji

organizira i poziva Vas na

**6. S I M P O Z I J**

**APOPTOZA I NOVOTVORINE**

**u utorak 26. ožujka 2019. s početkom u 10 sati**

**u dvorani Knjižnice HAZU, Zagreb, Strossmayerov trg 14**

I ove godine će se godine u suorganizaciji Odbora za genomiku i proteomiku u onkologiji Razreda medicinskih znanosti HAZU održati simpozij Apoptoza i novotvorine.

Apoptoza je organiziran, visoko reguliran način umiranja stanica koja se još naziva i programirana stanična smrt jer je taj proces u fiziološkim uvjetima kontroliran i ovisan o ekspresiji određenih gena. Ovaj proces je važan u razvoju, rastu i regeneraciji organizma, kao i u nekim drugim funkcijama, npr. imunološkom odgovoru, no javlja se i u patološkim stanjima te različitim tumorskim procesima. Danas je indukcija ili sprječavanje mehanizama apoptoze polje istraživanja u terapiji različitih tumora.

Tijekom simpozija bit će dani prikazi regulacije mehanizama apoptoze u razvoju organizma (doc. dr. sc. Ana Katušić- Bojanac, Medicinski fakultet Sveučilišta u Zagrebu), kao i u tumorskim procesima (prof. dr. sc. Siniša Volarević, Medicinski fakultet Sveučilišta u Rijeci).

Moći će se čuti i kratka 15minutna izlaganja različitih istraživačkih grupa koje djeluju na Medicinskom fakultetu u Zagrebu te Institutu *Ruđer Bošković*, o njihovim vlastitim istraživanjima i metodama prikaza procesa apoptoze.

U prilogu Vam dostavljamo **Program** **simpozija**. Za više informacija: monika.ulamec@gmail.com.

Srdačno Vas pozdravljamo, zahvaljujemo na suradnji i očekujemo Vaš dolazak.

Gordana Poletto Ružić

Ured za odnose s javnošću i medije HAZU